Neil Lucock

    neil@nlucock.freeserve.co.uk

Krishna Tateneni

    tateneni@pluto.njcc.com

Anne-Marie Mahfouf

    annemarie.mahfouf@free.fr

Marek Laane

    bald@smail.ee

Tõlge eesti keelde

# Menüü ja tööriistariba elemendid

&stage; pakub mitu erinevat võimalust iseendaga suhtlemiseks. Tõenäoliselt kõige tuttavam neist on menüüd, mis on näha &stage;'i akna ülaservas.

Klõps menüüelemendil avab käskude nimekirja, mille seast saab valida just selle, mida parajasti vaja läheb. Paljusid käske saab kasutada ka otse, hoides all klahvi &Ctrl; või &Alt; ning vajutades mõnda muud klahvi. Järgnevalt kirjeldataksegi lühidalt kõiki menüükäske.

## Tööriistaribad

### Tööriistaribade kasutamine

Lisaks menüüdele võimaldab &stage; kasutada tööriistariba. See kujutab endast ikoonide kogumit. Tööriistariba ikoon kujutab üldjuhul endast mõne menüüs leiduva käsu mugavat kiirkorraldust.

Lukustamata tööriistariba saab ka sangast haarates vabalt mujale lohistada. Lukustamata tööriistariba saab dokkida ehk asetada igale &stage;'i akna küljele. Soovi korral võib aga tööriistariba muuta hõljuvaks, nii et ta asub omaette aknas &stage;'i põhiaknast eraldi.

Kui sulle tööriistaribade lohistamine miskipärast ei meeldi, võid klõpsata hiire parema nupuga sangal, mille peale ilmub kontekstimenüü.

Kirje Teksti asend valimine võimaldab muuta tööriistaribal asuvate elementide väljanägemist. See menüü koos oma võimalustega näeb välja selline:

Teksti asend
Teksti asend

Kuid ikoonide asemel võib tööriistaribadel näidata ka teksti või nii ikoone kui teksti. Kui soovid näha nii teksti kui ikoone, siis saab eespool vaadeldud kontekstimenüüs valida, kas tekst peaks asuma ikoonide kõrval või nende all.

Kui näidatakse ainult ikoone ja sa ei tea, mida mingi ikoon teeb, võid hoida hiirekursorit ikooni kohal ning mõne hetke pärast ilmub hüpik-teatekast.

Kontekstimenüü kirje Orientatsioon on seotud tööriistaribade asetusega. Need võivad asuvad &stage;'i akna kõigil neljal küljel.

Järgnevalt tulevad vaatluse alla &stage;'i menüüd.

## Menüü Fail

&Ctrl;N Fail Uus

  Avab uue esitluse. Ilmuvas käivitamisdialoogis saab otsustada, millise malli põhjal uus dokument luua.

&Ctrl;O Fail Ava...

  Avab olemasoleva esitluse. Ilmub standardne &kde; failidialoog, mis võimaldab valida avatava faili.

Fail Ava hiljutine

  Näitab nimekirja hiljuti kasutatud failidega, kust saab valida vajaliku faili.

&Ctrl;S Fail Salvesta

  Salvestab parajasti avatud esitluse. Kui seda ei ole varem salvestatud, palutakse sul sellele nimi anda. Kui esitlus on varem salvestatud, salvestatakse see sama nime all.

Fail Salvesta kui...

  Salvestab parajasti avatud esitluse uue nimega.

Fail Laadi uuesti

  Laeb parajasti avatud faili uuesti.

Fail Impordi...

  Impordib varem loodud esitluse (see võib olla ka mõnes muus vormingus).

Fail Ekspordi...

  Ekspordib parajasti avatud esitluse mõnda muusse vormingusse, et seda saaks kasutada mõni muu rakendus või isik, kel tõesti ei ole võimalust kasutada &stage;'i.

Fail Saada...

  Avab sinu eelistatud e-posti kliendis uue kirja koostamise akna, kusjuures kirjale on juba lisatud parajasti avatud &stage;'i dokument.

Fail Ekspordi HTML-ina...

  Käivitab HTML-nõustaja, mida kirjeldab .

&Ctrl;P Fail Trüki...

  Trükib parajasti avatud esitluse. Täpsemalt küll avab trükkimisseadistuste dialoogi, kus enne esitluse reaalset trükkimist saab veel üht-teist kohendada.

Fail Trükkimise eelvaatlus...

  Näitab esitlust näitajaga, kus see on näha just nii, nagu hiljem trükituna paberil.

Fail Dokumendi info

  Võimaldab sisestada infot dokumendi kohta, sealhulgas autori nime ja aadressi ning dokumendi lühikokkuvõtte.

&Ctrl;W Fail Sulge

  Sulgeb parajasti avatud esitluse. Ühtlasi pakutakse võimalus salvestada tehtud muudatused.

&Ctrl;Q Fail Välju

  Lõpetab &stage;'i töö. Ühtlasi pakutakse võimalust salvestada kõik muudatused igas avatud esitluses.

## Menüü Redigeerimine

&Ctrl;Z Redigeerimine Võta tagasi: Viimane toiming

  Tühistab viimase toimingu.

&Ctrl;&Shift;Z Redigeerimine Tee uuesti: Viimane tagasivõetud toiming

  Sooritab uuesti viimase tühistatud tegevuse. Kui ühtegi tegevust pole tühistatud või viimane toiming ei ole pööratav, siis seda võimalust kasutada ei saa.

&Ctrl;X Redigeerimine Lõika

  Kopeerib valitud elemendi lõikepuhvrisse ja eemaldab selle ühtlasi dokumendist.

&Ctrl;C Redigeerimine Kopeeri

  Kopeerib valitud elemendi lõikepuhvrisse, jättes selle alles ka esitlusse.

&Ctrl;V Redigeerimine Aseta

  Asetab lõikepuhvri sisu esitlusse.

&Ctrl;Del Redigeerimine Kustuta

  Eemaldab parajasti valitud elemendi esitlusest.

&Ctrl;A Redigeerimine Vali kõik

  Valib aktiivse slaidi kõik objektid ja kogu teksti.

&Ctrl;&Shift;A Redigeerimine Tühista valik

  Tühistab kõigi parajasti valitud objektide valimise.

&Ctrl;F Redigeerimine Otsi...

  Otsib esitlusest teksti.

F3 Redigeerimine Otsi järgmine

  Otsib esitlusest teksti järgmist esinemiskorda.

&Shift;F3 Redigeerimine Otsi eelmine

  Otsib esitlusest teksti eelmist esinemiskorda.

&Ctrl;R Redigeerimine Asenda...

  Asendab esitluses teksti mingi muu tekstiga.

## Menüü Vaade

Vaade Uus vaade

  Avab uue akna sama esitlusega, mis võimaldab töötada enam kui ühe esitlusega.

&Ctrl;F5 Vaade Normaalne &Ctrl;F6 Vaade Märkmed &Ctrl;F7 Vaade Slaidide sortija

  Nende vahel lülitudes saab valida tavalise vaate, milles saab slaide redigeerida, märkmete vate, mis näitab slaidi eelvaatlust koos tekstikastiga, milles saab teha märkmeid slaidi juurde, ning slaidide sortija vaate, milles saab muuta slaidide nime, neid lõigata, kopeerida ja asetada ning muuta nende järjekorda.

&Ctrl;F8 Vaade Näita juhtslaide

  Lülitab juhtslaidi näitamist. Sellele saab seada objektid, mis peavad esinema esitluse kõigil slaididel.

Vaade Näita alusvõrku

  Lubamise korral näitab &stage; punktidest alusvõrku, mis tähistavad kujutletavate rõht- ja püstjoonte lõikekohti. Nende punktide abil saab objektide asukohta slaidil täpsustada.

Vaade Tõmme alusvõrgule

  Kui see on sisse lülitatud, haarab alusvõrgu lähim punkt slaidile lohistatud või seal liigutatava objekti ülemise vasaku nurga.

  See kahandab mõnevõrra vabadust objekte omatahtsi slaidile asetada, kuid samas aitab neid ka võimalikult täpselt asetada. Samuti on seda võimalust hõlpus menüüst sisse või välja lülitada, mis lubab ära kasutada mõlema tegutsemisviisi parimad omadused.

Vaade Tõmbejoonte näitamine

  &stage;'iga töötades võib dokumenti tõmmata rõht- või püstjoonlauast juhtjoone. Seda ei trükita, samuti pole seda näha valmis esitlusel, see on lihtsalt abiks objektide joondamisel ekraanil. Kui see võimalus on sees, on abijooned näha, kui väljas, siis mitte.

  Juhtjooned võivad kulgeda üle slaidide, lubades joondada objekte ühtmoodi mitmel slaidil korraga.

  Juhtjoonte keelamine (peitmine) ei kustuta neid. Kui oled juhtjooned juba loonud ja need seejärel välja lülitanud, toob sisselülitamine nad uuesti nähtavale.

Vaade Suurendus

  See alammenüü võimaldab slaidi suurendada või vähendada. Kasutada saab mitmeid etteantud suurenduse tasemeid, sealhulgas Sobita lehele, mis sobitab kogu slaidi avatud akna suurusele, ning Sobita lehe laiusele, mis sobitab slaidi kogu akna laiusele, kuigi püstsuunas võib seda ka edaspidi olla vaja kerida. Ülejäänud suurendusvõimalused jäävad 33% ja 500% vahele.

## Menüü Lisamine

Lisamine Muutuja

  Lisab muutuja, mille väärtust uuendatakse koos dokumendi uuendamisega.

Lisamine Impordi slaidiseanss...

  Lisab olemasoleva esitluse. Ilmub standardne &kde; failidialoog, mis võimaldab valida avatava OpenDocument esitluse (.odp). See lisatakse esitluse viimase slaidi järele.

Lisamine Lisa pilte slaidina...

  Selle abil saab lisada ühe või ka rohkem pilte, kusjuures iga pilt lisatakse uuele slaidile. See on kasulik juhul, kui soovid &stage;'i abil luua slaidiseansse.

Lisamine Skaneeri kujutis...

  Võimaldab skannida kujutise skanneriga. Selle eelduseks on mõistagi paigaldatud skanner. Avatakse dialoog, mille abil saab vajaliku kujutise skannida.

## Menüü Vormindus

Vormindus Font...

  Dialoog Fondi valik pakub mitmeid valikuid valitud teksti muutmiseks.

  Selles dialoogis saab muuta valitud teksti fonti, stiili ja suurust. All paiknev eelvaatluse kast võimaldab ligilähedaselt hinnata muudatusi enne nende rakendamist.

&Ctrl;&Alt;P Vormindus Lõik...

  Dialoog Lõigu vormindus võimaldab muuta suurema tekstiploki ehk lõigu omadusi. Selles dialoogis saab määrata taande, reavahe, nummerdatud või täppnimekirjade ning piirete seadistusi.

&Ctrl;&Alt;S Vormindus Stiilihaldur

  Stiilihaldur võimaldab luua atribuutide komplekti, mida saab valitud tekstile ühekorraga rakendada.

Vormindus Lehekülje paigutus...

  Võimaldab määrata lehekülje väljanägemist. Määrata saab veeriseid, suunda (see võib olla püstpaigutus ehk kõrgem kui laiem või rõhtpaigutus ehk laiem kui kõrgem), lehekülje suurust (selleks on hulganisti malle, näiteks ekraan, A4, US legal jne.).

## Menüü Slaid

Slaid Lisa slaid

  Lisab uue slaidi aktiivse järele.

Slaid Kopeeri slaid

  Kopeerib aktiivse slaidi lõikepuhvrisse.

Slaid Kustuta slaid

  Kustutab aktiivse lehekülje esitlusest. See käsk vajab kinnitamist.

PageUp Slaid Eelmine slaid

  Liigub slaidiseansi eelmisele slaidile.

PageDown Slaid Järgmine slaid

  Liigub slaidiseansi järgmisele slaidile.

&Ctrl;Home Slaid Esimene slaid

  Liigub slaidiseansi esimesele slaidile.

&Ctrl;End Slaid Viimane slaid

  Liigub slaidiseansi viimasele slaidile.

## Menüü Slaidiseanss

&Shift;F5 Slaidiseanss Alusta esitlust Aktiivsest slaidist

  Käivitab slaidiseansi parajasti avatud slaidist.

F5 Slaidiseanss Alusta esitlust Esimesest slaidist

  Käivitab slaidiseansi esimesest slaidist.

Slaidiseanss Slaidiseansi seadistamine...

  Siin saab määrata kogu slaidiseansi omadusi, sealhulgas seda, kas näidata ekraanil kestust, milliseid slaide näidata ja nii edasi.

## Menüü Seadistused

Menüü Seadistused võimaldab kohandada &stage;'i.

Seadistused Tööriistariba näitamine

  Sellega saab tööriistariba näitamist sisse ja välja lülitada.

Seadistused Kiirklahvide seadistamine...

  Kiirklahvide seadistamine võimaldab määrata klahvikombinatsioone, millega rakendada &stage;'i menüüde või ikoonide taga peituvaid käske.

  Kiirklahvide muutmine
  Kiirklahvide muutmine

  Kui püüad määrata kiirklahvi, mis on juba kasutusel, saad veateate. Märgi ära toiming, millele soovid kiirklahvi määrata (pildil on selleks KDE info).

  Klõpsa raadionupul Kohandatud ning vajuta klahve, mida soovid kasutada. Mina määrasin näiteks KDE info dialoogi avamiseks klahvid Ctrl ja Y.

  Nupul saab näha, milline klahvikombinatsioon kehtib. Muutuste rakendamiseks klõpsa nupul OK. Kui soovid taastada vaikimisi valitsenud kiirklahvi, vajuta nupule Vaikeväärtus. Kui sa aga ei soovi midagi muuta, siis klõpsa nuppu Loobu.

Seadistused Tööristaribade seadistamine...

  Tööriistaribade seadistamine võimaldab kõigile tööriistaribadele ikoone lisada või neid sealt eemaldada.

  &stage;'i tööriistaribade seadistamine
  &stage;'i tööriistaribade seadistamine

  Üleval paiknevas hüpikkastis saab valida, millist tööriistariba muuta. Pildil on selleks faili tööriistariba. Kui soovid lisada sellele tööriistaribale dokkide ikooni, tuleb klõpsata selle nimel vasakus kastis. Seejärel muutub aktiivseks paremale osutava noolega nupp ja sellele klõpsates lisataksegi ikoon Dokid tööriistaribale. Vasakule osutav nool muutub aktiivseks siis, kui valida mingi ikoon paremas kastis. Noolele klõpsates saab ikooni tööriistaribalt eemaldada. Ükspuha kumbas kastis millegi valimine muudab aktiivseks ka üles ja alla osutavad nooled. Nende abil saab kastides olevate ikoonide nimetuste ja vastavalt ka ikoonide enda järjekorda muuta.

Seadistused Teemad

  Võimaldab valida &stage;'i akna värviteema. Valida saab mõne valmisvärviskeemi seast, kuid võib ka valida Seadistamine..., mis avab Süsteemi seadistuste värvi valimise mooduli.

Seadistused Stage'i seadistamine...

  Täpsemalt räägib kõigist &stage;'i seadistustest osa &stage;'i seadistamine.

## Menüü Abi

&help.menu.documentation;